બેન્ગલોર, ૩જી એપ્રિલ, ૨૦૧૮ઃ અમેઝોન બિઝનેસે આજે ભારતીય નિકાસકારરો માટે બીટુબી સેલિંગ લોન્ચ કરીને તેનો ગ્લોબલ સેલિંગ પ્રોગ્રામનું વિસ્તરણ કર્યું હોવાની જાહેરાત કરી હતી. આ લોન્ચ થકી બીટુબી વિક્રેતાઓ, ઉત્પાદકો અને નિકાસકારો અમેઝોન ઈન્ટરનેશનલ માર્કેટપ્લેસીસમાં હજારો વેપારી ગ્રાહકો સુધી પહોંચી શકશે. ગયા વર્ષે પાઈલોટ તરીકે શરૂ કરવામાં આવેલા આ પ્રોગ્રામને હાલમાં બીટુબી ગ્લોબલ સેલિંગ માટે નોંધણીકૃત ૨૦૦૦થી વધુ નિકાસકારો સાથે હકારાત્મક પ્રતિસાદ સાંપડ્‌યો છે. અમેઝોનનો બીટુબી ગ્લોબલ સેલિંગ પ્રોગ્રામ યુએસ, યુકે, જર્મની, ફ્રાન્સ, જાપાન અને ભારતમાં હાલ મોજૂદ છે. વિક્રેતાઓ એક વાર વ્યક્તિગત માર્કેટપ્લેસીસ માટે નોંધણી કરાવે તે પછી તેઓ ઉલ્લેખિત અમેઝોન ગ્લોબલ માર્કેટપ્લેસીસમાં નિકાસ કરી શકશે.